projecte-aina/catalan_government_crawling huggingface dataset:
10 de març de 2016 NOTÍCIA ORIGINAL (UVIC)
Mireia Munmany va convertir-se aquesta setmana amb la primera doctora industrial de l'àmbit d'Humanitats del sistema universitari català.
La seva tesi, que porta per títol "Gestió del patrimoni literari català femení.
Conceptualització i proposta d'anàlisi", ha estat dirigida per la Dra.
Montserrat Comas Güell (Biblioteca Víctor Balaguer i Espais Escrits.
Xarxa del Patrimoni Literari Català) i s'inscriu en el Programa de Doctorat en "Traducció, gènere i estudis culturals".
El tribunal, format per la Dra.
Teresa Julio Giménez, professora del Departament de Traducció, Interpretació i Llengües Aplicades de la Universitat de Vic – Universitat Central de Catalunya, la Dra.
Montserrat Bacardí Tomàs, professora del Departament de Traducció i d'Interpretació de la Universitat Autònoma de Barcelona i el Dr.
Magí Sunyer Molné, professor del Departament de Filologia Catalana de la Universitat Rovira i Virgili de Tarragona, va atorgar a la tesi la qualificació d'Excel·lent amb la menció cum laude.
Aquesta és una tesi pionera sobre la gestió del patrimoni literari català que, des d'una perspectiva de gènere, conceptualitza el patrimoni literari a partir d'una teoria sistemàtica, i evidencia la importància de la gestió per posar el patrimoni literari a l'abast de la societat.
També crea un model de valorització del patrimoni literari, que s'ha aplicat a tres autores: Caterina Albert, Maria Àngels Anglada i Maria-Mercè Marçal.
L'objectiu és proposar millores per augmentar la producció de biogàs a partir del tractament de residus
El Consorci per a la Gestió dels Residus del Vallès Oriental i la Universitat Autònoma de Barcelona han signat un conveni per a la realització d'un doctorat industrial sobre l'optimització de la producció de biogàs que farà la directora de l'Àrea de Tractament, Vanessa Abad, conjuntament amb el departament d'Enginyeria Química de la UAB.
L'element essencial d'aquest procés de doctorat és el projecte d'investigació que porta per títol Optimització de la producció de biogàs en una instal·lació de tractament de la fracció orgànica de residus municipals: codigestió, balanços de matèria i d'energia.
El treball se centrarà en la millora de la instal·lació de tractament de la fracció orgànica de residus municipals.
Concretament, l'objectiu final es proposar millores per augmentar la producció de biogàs de la instal·lació mitjançant la introducció de nous substrats al procés de digestió anaeròbia (codigestió).
Amb el mateix objectiu de millorar l'eficiència de la instal·lació es durà a terme una anàlisis dels fluxes materials i d'energia per proposar millores en el funcionament de la instal·lació.
El Parc de Recerca UAB i l'Escola de Doctorat de la UAB van organitzar el 12 d'abril passat una jornada sobre el Pla de Doctorats Industrials que promou la Generalitat de Catalunya.
La jornada pretenia, d'una banda, donar a conèixer amb més profunditat a les empreses els avantatges de sumar-se a aquest projecte i, de l'altra, presentar alguns casos d'èxit.
Pilar Dellunde, vicerectora de Recerca, va intervenir a la jornada per fer un balanç sobre l'execució d'aquest pla a la UAB des que es va iniciar el 2013 fins avui dia.
La UAB, juntament amb la UPC, és la universitat amb més projectes de recerca capdavantera enfocats a apropar les persones que estan completant la seva formació investigadora a la realitat de l'R+D+I del teixit industrial català.
A continuació, Jordi Alba Granados, gestor de projectes del Pla a la Secretaria d'Universitats i Recerca de la Generalitat de Catalunya, va explicar les novetats incorporades a la quarta edició del Pla de Doctorats Industrials per potenciar nous àmbits de la recerca.
Durant la jornada també es va celebrar una taula rodona amb empreses participants, doctorands i tutors de tesi, moderada pel Dr.
L'objectiu era conèixer i compartir l'experiència dels participants d'aquest programa i motivar, així, nous doctorands i empreses a sumar-s'hi.
Hi van participar Joaquim Segalès, director del CreSA i tutor de doctorands industrials; Cristina Monfort, doctoranda a l'empresa Afinitica, i Albert Comas, director general de l'empresa Morenot.
L'acte va finalitzar amb un espai de contactes perquè empreses i investigadors exploressin possibles col·laboracions.
Rectors de les diferents universitats catalanes, directors i caps d'estudi de les escoles d'enginyeria i màsters de telecomunicació, patronals, empreses i associacions de l'àmbit TIC, es donaven cita ahir en el IV Fòrum d'Escoles d'Enginyeria de Telecomunicació, una iniciativa de Telecos.cat que té com a objectiu intensificar les relacions entre el món acadèmic i professional.
Amb el patrocini de Caixa d'Enginyers, la trobada, que com és habitual es va dur a terme en el decurs d'un dinar de treball, va estar presidida pel Secretari General d'Universitats de la Generalitat, Arcadi Navarro, i va comptar també amb la participació del director general, Josep Pallarès.
Tant els representants del món universitari, com els del món empresarial van coincidir en el diagnòstic de l'actual situació, així com en assenyalar una sèrie de reptes a afrontar:
· Universitat i empresa parlen un llenguatge diferent.
Les empreses perceben els enginyers com un tot i el que busquen són persones versàtils, amb actitud, habilitats i capacitat de resoldre problemes (més enllà de les etiquetes).
Cal una relació més fluïda i diàleg entre el món acadèmic i empresarial.
· Cal una flexibilització del model de formació.
Fent la comparativa amb la resta d'Europa, sembla que l'aposta més encertada és la de graus més transversals i màsters especialitzats.
Les taxes no haurien de constituir una barrera per accedir als màsters.
· Tot i la pràctica plena ocupació dels enginyers de l'àmbit TIC un cop finalitzats els seus estudis, els llocs de feina oferts sovint estan per sota de les potencialitats reals dels enginyers.
Davant d'aquesta manca d'oferta de valor afegit, els joves perceben que per fer projectes interessants han de marxar a l'estranger.
· El dèficit de vocacions en enginyeria de telecomunicació s'accentua.
Manquen referents i més esforços en comunicació.
Els joves veuen les telecomunicacions com una cosa ja resolta on no cal investigar, no com un repte engrescador (enfront altres professions més en auge com la informàtica, la robòtica o l'aeronàutica).
· Les accions orientades a incrementar l'interès dels més joves pels estudis en enginyeria han de començar abans (a secundària ja és massa tard).
Diversos estudis constaten que als 10 anys la majoria de nois i noies ja saben què volen ser de grans.
L'enginyeria de telecomunicació es percep com "una cosa molt difícil".
La relació esforç/rendiment està poc valorada.
· Des de les universitats es critica la manca de finançament públic en transferència de coneixement envers els recursos que reben centres de recerca privats.
· Des de les associacions empresarials es reclama un increment dels ajuts públics destinats a les empreses, que són les que generen ocupació.
També es demana a les universitats (públiques) que estiguin alineades amb allò que busca la societat (ocupació de qualitat i estable).
· El programa de Doctorats Industrials (més info a http://doctoratsindustrials.gencat.cat ) es presenta com a exemple del camí a seguir: acció sistemàtica i expressament planificada per empresa i universitat orientada a afavorir la transferència i integració de coneixement a la societat.
SEAT i la UPF han signat un conveni marc de col·laboració, amb la voluntat d'establir i desenvolupar diversos projectes de recerca i de doctorat industrial, enfocats en els àmbits de les tecnologies de la informació i les comunicacions i l'economia.
El conveni, que pretén millorar els objectius en les àrees de la recerca, la formació i el progrés tecnològic d'ambdues entitats, ha estat signat el 14 de juny, al migdia, al Rectorat de la Universitat, per Jaume Casals, rector de la UPF, i Xavier Ros, vicepresident de Recursos Humans de SEAT.
En el decurs de l'acte de signatura, Jaume Casals ha afirmat que "amb aquest acord la UPF demostra que vol viure una relació més viva i interactiva amb el seu entorn tant local com mundial.
Volem contribuir a la millora constant del teixit productiu, i que aquest ajudi a finançar la Universitat a través de la preparació de professionals amb una formació científica molt alta".
De la seva banda, Xavier Ros ha destacat "La innovació i la investigació és essencial per al futur de SEAT.
Des de la companyia apostem per l'atracció i la retenció del talent i aquest nou vincle amb la UPF és un pas endavant més per oferir a joves científics l'oportunitat d'investigar a la nostra companyia".
Han estat presents a l'acte de signatura, per part de la UPF, Miquel Oliver, director del Departament de Tecnologies de la Informació i les Comunicacions ( DTIC ); Elena Ramalhinho, professora del Departament d'Economia i Empresa; Davinia Hernández-Leo, docent del DTIC, i Pau Fernández, responsable de Fundraising institucional.
El pla contempla inicialment dos projectes de doctorat industrial (ampliables en un futur), d'una durada de tres anys, vinculats al programa de Doctorat en Tecnologies de la Informació i les Comunicacions de la UPF.
La professora Helena Ramalhinho serà la directora d'una de les dues tesis, centrada en l'anàlisi de dades i la planificació logística; i Davinia Hernández-Leo dirigirà la segona, enfocada en l'àmbit de les tecnologies per a l'aprenentatge integrat en el lloc de treball.
Convenis específics per concretar cadascun dels doctorats industrials
Els projectes de recerca i de doctorat industrial fruit d'aquesta col·laboració es formalitzaran individualment mitjançant convenis específics entre ambdues entitats, en què es concretaran aspectes com ara el procés de selecció del candidat, els directors, finançament i durada del projecte, el tipus de contracte del doctorand i les tasques que farà, entre d'altres.
SEAT, que té la voluntat de desenvolupar línies de recerca relacionades amb l'automoció, contractarà estudiants de doctorat de la Universitat, que seran seleccionats conjuntament entre la multinacional i el director de tesi.
Els estudiants de la UPF, a través de l'empresa automobilística, tindran l'oportunitat de participar en un projecte d'R+D+i estratègic, que generarà un alt valor afegit al seu currículum.
Així mateix, en aquest marc, l'estudiant podrà tirar endavant la seva formació investigadora, en col·laboració amb la Universitat, una tasca que es materialitzarà en l'elaboració d'una tesi doctoral.
El passat 23 de juny el programa Connexió CTM del Canal Taronja (TV de la Catalunya Central) va emetre un interessant debat sobre els Doctorats Industrials.
El debat d'una hora aproximada de durada tracta tots els aspectes i temes al voltant del programa de la Generalitat de Catalunya; el resultat és una bona oportunitat per a aprofundir en els detalls del programa de Doctorats Industrials.
Els quatre convidats a debatre han sigut Arcadi Navarro (secretari d'Universitats i Recerca), Rosa Argelaguet (Directora EPSEM de la Universitat Politècnica de Catalunya), Pere Casals (Director de Cambra de Comerç de Manresa) i Enric Perramon ( AUSA Group Product Strategy Director)
L'objectiu del Pla de Doctorats Industrials és contribuir a la competitivitat i internacionalització de la indústria catalana, reforçar els instruments per captar el talent que genera el país i situar els futurs doctors en condicions de desenvolupar projectes d'R+D+I en una empresa.
SUEZ Water Spain ha celebrat una jornada de treball en el CREA amb els Doctorats Industrials que actualment treballen en la companyia.
Durant la trobada s'han presentat els 6 projectes de recerca actualment en curs amb la presència de directius de la companyia, algunes de les Universitats involucrades i Jordi Alba, com a representant del Pla de Doctorats Industrials de la Generalitat de Catalunya.
SUEZ Water Spain participa en el Pla de Doctorats Industrial a través de Direcció d'Innovació i Gestió del Coneixement amb la finalitat de captar talent per a la companyia amb altes competències tècniques i habilitats de gestió.
La convocatòria segueix activa i s'espera poder comptar amb nous projectes candidats a un doctorat industrial per als propers anys.
El dia 14 de juliol es celebrarà la defensa de la primera tesi doctoral del programa Doctorats Industrials de la Generalitat, convocatòria 2013.
Amb aquesta ocasió, l' Oficina Tarragona Regió del Coneixement organitza una jornada per donar a conèixer millor el programa de Doctorats Industrials, i per explicar les experiències de les parts implicades en el doctorat industrial.
La jornada comptarà amb la presència del vicerector de Transferència i Innovació, Dr.
Miquel Àngel Bové Sans, el vicerector de Política Científica i Recerca, Dr.
Josep Manel Ricart Pla, i el director de l'Escola de Postgrau i Doctorat, Dr.
Francisco Díaz, que presentaran la URV i la importància d'atraure talent per a la millora de la competitivitat de les empreses del territori.
La jornada comptarà amb la presència de la directora de projectes de l'AGAUR, Susaina Figuera de Prat, que donarà a conèixer la convocatòria actual de Doctorats Industrials de la Generalitat, a més dels resultats de les convocatòries prèvies.
Un punt d'interès per als participants seran les experiències dels participants en la primera convocatòria de Doctorats Industrials 2013.
En concret, el representant de l'empresa Ateknea, Albert Rodríguez, el representant de la URV, Dr.
Domènec Puig Valls, i el doctorand, Jordi Baptista ens parlaran de l'èxit que ha tingut la col·laboració Ateknea-URV i dels obstacles que s'han trobat al camí.
Es tractaran temes d'especial interès per a les empreses, com la protecció de la propietat intel·lectual, entre d'altres.
Finalment, la jornada culminarà amb la defensa de la primera tesi doctoral a Tarragona del programa de Doctorats Industrials de la Generalitat 2013, titulada "Human-Robot Interaction and computer-vision-based services for autonomous robots" i dirigida per Jaume Vergés Llahí (empresa) i pel Dr.
La defensa de la tesi està oberta a tots els participants de la jornada.
La Generalitat de Catalunya ha nomenat el professor de la UOC Albert Sangrà director acadèmic del Pla de doctorats industrials, l'aposta decidida per acostar la recerca a l'empresa.
Aquest Pla té els objectius de contribuir a la competitivitat i la internacionalització del teixit industrial català, captar talent i formar doctors i doctores per a les empreses en projectes d'R+D+I. Per a Sangrà, aquest càrrec representa un reconeixement a la seva trajectòria acadèmica i professional en el món universitari.
Des de l'1 de juliol, Sangrà ha agafat el relleu de la direcció al professor de la UPC Antonio Huerta.
Tinc l'oportunitat de continuar una tasca que s'ha desenvolupat amb un èxit notable pel que fa a la col·laboració entre la universitat i el teixit industrial en els àmbits de l'enginyeria, les ciències i la salut», explica Sangrà.
La seva aportació serà completar el seu desenvolupament cap als àmbits humanístic, artístic i de les ciències socials, «en què hi ha un interessant camí per recórrer de la mà de les universitats i les empreses catalanes», afegeix.
Doctors que esdevenen ponts entre universitat i empresa
L'estudiant de doctorat que tria un doctorat industrial fa el seu projecte de recerca en una empresa en col·laboració amb una universitat.
Aquesta tasca investigadora es converteix en la seva tesi doctoral.
Els doctors industrials actuen, així, com a ponts de transferència de coneixement i contribueixen a estrènyer les relacions entre el teixit industrial de Catalunya i les universitats i els centres de recerca.
Els avantatges per als estudiants de doctorat de participar en el Pla de doctorats industrials són els següents:
Un exemple de projecte de doctorat industrial el trobem en l'investigador de la UOC Alberto Mora, que des del 2015 està portant a terme la seva recerca en ludificació de serveis en línia a l'empresa ICA Informática y Comunicaciones Avanzadas, SL, amb la tutorització del professor de la UOC Joan Arnedo com a director de tesi.
Albert Sangrà és director acadèmic de la Càtedra UNESCO - Educació i Tecnologia per al Canvi Social de la UOC.
Fins al 2014 ha estat el director de l' eLearn Center de la UOC, del qual ho va ser durant dos anys.
És expert en e-learning, educació i TIC, organització educativa, docència universitària virtual, metodologia docent, polítiques educatives i planificació estratègica de les TIC en educació.
També és investigador del grup de recerca EDUL (Educació i TIC).
El passat divendres 1 de Juliol el doctorand industrial Jorge López San z va defensar a la UPC campus Terrassa (Sala de Conferències de la EET, Edifici TR1) la seva tesi " Real-time Nonlinear Model Predictive Control for Thermal Management in a Plug-In Hybrid Electric Vehicle " davant el director de tesi Jesús A. Álvarez Flórez i els codirectors Juan M. Moreno Eguilaz, Rafael Ruiz Mansilla i Gerhard Lux.
Entre el públic cal destacar la presència d'altres cinc doctorands industrials que van voler acompanyar a Jorge López en la defensa de la seva tesi, actualment tots cinc desenvolupen també els seus Doctorats Industrials a l'empresa SEAT.
La decisió del jurat va ser d'excel·lent i durant els dies vinents es resoldrà si es concedeix el Cum Laude.
Des del programa de Doctorats Industrials vam fer el seguiment de la defensa, així com també vam poder realitzar unes breus preguntes a Jorge López Sanz on ens explica les seves impressions respecte a l'experiència dels Doctorats Industrials.
El Doctorat Industrial Carles Estruch Tena de la UPC va defensar la seva Tesi el darrer dimecres 13 de Juliol a la Sala O.C. Zienkiewicz del Centre Internacional de Mètodes Numèrics a l'Enginyeria ( CIMNE ).
La seva Tesis "Nuevo concepto de puente de vigas hinchables ligero, modular y portátil" es proposa desenvolupar, construir i validar experimentalment un nou concepte de "Puente de Vigas Hinchables Ligero, Modular y Portátil (PVH-LMP) " per al transport en superfície de vehicles, que utilitza com a element bàsic estructural per aguantar les carregues bigues inflades amb aire a baixa pressió fabricades amb teixits composts d'altes prestacions.
El tribunal va concloure el treball del doctorand industrial amb un excel·lent.
Un ferm candidat al Premi Innova Sostenible de Fundació Aquae.
Sabies que hi ha un tipus de bacteri amb capacitat d'eliminar la contaminació dels nostres aqüífers?
Recentment s'ha identificat, per primera vegada, aquest bacteri a Europa.
En els propers anys, gràcies a ella, les nostres aigües subterrànies estaran més netes.
T'ho explica Ernest Marco-Urrea director d'aquest projecte de recerca a la Universitat Autònoma de Barcelona.
Un projecte fruit de la col·laboració Empresa Universitat.
Sóc l'Anna Cuscó, estudiant de doctorat industrial en recerca animal entre Vetgenomics i la Universitat Autònoma de Barcelona.
Concretament el meu projecte tracta de caracteritzar la pell dels gossos a nivell de microbioma, amplificant les regions V1-V2 del gen 16S, i immunitat innata, detectant els polimorfismes en Toll-like receptors.
En els dos vaig tenir la sort de poder exposar part de la feina feta, amb exposició oral i pòster en el congrés nacional i amb pòster en el congrés internacional.
Per tant, vaig aprofitar l'oportunitat per poder fer arribar el projecte a la comunitat científica, rebre feedback i veure per on es mouen altres grups que treballen en àmbits similars.
I la millor experiència de totes des de l'inici del doctorat...
Just fa tres mesos que he tornat de la meva primera estada com a doctorand industrial a l'estranger.
He tingut la gran sort que aquesta fos a UC Davis (Universitat de Califòrnia, Estats Units d'Amèrica), una de les millor universitats del món en ciència animal.
He estat al departament de Ciència Animal, amb el professor Juan Medrano.
L'objectiu de l'estada era analitzar mostres de microbioma de pell de gos utilitzant un seqüenciador de tercera generació: PacBio RS.
Aquest seqüenciador, a diferència dels convencionals, permet seqüenciar fragments més llargs de ADN i així he pogut analitzar seqüències del gen 16S sencer.
Aquí no tenia accés a aquesta tecnologia, i això m'ha permès tenir una visió més completa de les dades.
També a arrel de l'interès en la meva feina, va sortir un projecte nou de col·laboració que m'ha permès aconseguir una cohort controlada de gossos amb un número considerable de mostres.
Finalment, a nivell personal ha sigut una experiència molt enriquidora.
La ciutat de Davis és una ciutat multicultural, universitària i súper-acollidora, plena de gent interessant d'arreu del món on és molt fàcil sentir-te com a casa teva des del primer moment.
El mitjà de transport és la bicicleta i la fas servir tan per anar a treballar com per fer una cervesa un dissabte, et poses en forma sense voler-ho.
A més a més com a últim afegit i no menys important...
Davis és un camp base perfecte per fer turisme per la Costa Oest americana!
El Congrés anual de la Societat Europea de la Societat Espanyola de Reproducció Assistida ( ESHRE ), situat a Hèlsinki (Finlàndia) durant el mes de juliol de 2016 ha estat el marc triat pel grup Eugin, referent europeu en reproducció assistida, i el Centre de Regulació Genòmica (CRG), institut internacional de recerca biomèdica d'excel·lència, per presentar una nova recerca relacionada amb la infertilitat masculina que han realitzat conjuntament.
En concret, l'estudi titulat " La distribució de les modificacions post-traduccionales de la tubulina identifica la regió final de la cua de l'espermatozoide com un possible marcador de qualitat espermática" descriu per primera vegada la presència d'alteracions en la cua de l'espermatozoide humà, l'anomenat flagel, que ajudaran a indicar la qualitat de l'esperma i millorar en el diagnòstic d'infertilitat.
La cua de l'espermatozoide podria determinar la qualitat del semen, segons l'estudi s'identifiquen per primera vegada alteracions en la cua de l'espermatozoide, ja presents en altres espècies com l'eriçó de mar o la mosca, que poden constituir un factor determinant en la qualitat espermática.
La qualitat del semen disminueix un 1% anual i el 40% dels problemes de fertilitat en la parella són atribuïbles a l'home.
El treball, iniciat durant 2014 en el laboratori de recerca bàsica que Clínica Eugin disposa en el Parc Científic de Barcelona i en el grup de recerca que lidera IIsabelle Vernos al Centre de Regulació Genòmica, podria portar a millorar el diagnòstic en casos d'infertilitat masculina, una situació present en més de la meitat de les parelles amb problemes de fertilitat.
La primera autora del treball, la doctoranda industrial Farners Amargant participa del programa de doctorats industrials, una iniciativa de la Generalitat de Catalunya per captar talent, formar a científics i contribuir en la competitivitat i la internacionalització del teixit empresarial.
Amb una trajectòria de 16 anys, Eugin és un centre de reproducció assistida de referència a escala espanyola i internacional amb clíniques a Madrid, Barcelona, Itàlia i Colòmbia.
Des de la seva inauguració en 1999 a Barcelona, el centre tracta cada any a milers de pacients de tota Europa.
En 2015, Eugin ha incrementat la xifra fins als 13.885 tractaments, dada que ho situa com un dels líders europeus del sector.
El Centre de Regulació Genòmica (CRG) és un institut internacional de recerca biomèdica d'excel·lència la missió de la qual és descobrir i fer avançar el coneixement per al benefici de la societat, la salut pública i la prosperitat econòmica.